# Fra Angelico

### Izvor: Wikipedija

Fra Angelico, Navještenje, oko 1440., freska, 187 x 156 cm, crkva sv. Marka u Firenci.

Fra Angelico (zvan i Beato Angelico, pravog imena Guido di Pietro, redovničko ime fra Giovanni da Fiersole) bio je talijanski ranorenesansni slikar (Vicchio, između 1395. i 1400. – Rim, 18. veljače 1455.).

## [uredi] Biografija i djela

Stupio je 1407. g. u samostan u Fiesoleu; boravio u Cortoni i Firenci, gdje je za samostan sv. Marka izradio oltarnu sliku s prikazom Krunidbe Blažene Djevice Marije te kompozicije s prizorima iz života sv. Kuzme i Sv. Damjana, a prostorije i ćelije uresio ciklusom od 43 freske.

Obrađivao je isključivo sakralne teme u duhu kasne gotike, idealističkog i skolastičkog shvaćanja tog doba, a slikao ih uvećane na način minijatura u iluminiranim rukopisima. Jednostavne kompozicije slika svijetlim i prozračnim bojama, ponajviše ružičastom i modrom te obilatim pozlatama. Biblijski i prizori iz života svetaca puni su religioznog zanosa i misticizma.

U Vatikanu je oslikao ciklus fresaka iz života sv. Stjepana i sv. Lovre. Kapelu katedrale u Orvietu oslikao je freskama Krist u slavi i Zbor proroka.

Na kasnijim freskama jače je naglašen prostorno-iluzionistički izraz uporabom perspektiva i produbljivanjem krajolika.

### [uredi] Galerija odabranih djela

Krunidbe Blažene Djevice Marije, oko 1437.-1446., samostan sv. Marka, Firenca. | Imenovanje sv. Ivana Krstitelja, 1434.-1435., samostan sv. Marka, Firenca. | Kristovo krštenje, oko 1437.-1446., samostan sv. Marka, Firenca. | Izdaja Krista, oko 1437.-1446., samostan sv. Marka, Firenca.
Razapinjanje Krista, oko 1437.-1446., samostan sv. Marka, Firenca. | Raspelo, oko 1437.-1446., samostan sv. Marka, Firenca. | Skidanje s križa, oko 1437.-1446., samostan sv. Marka, Firenca. | Noli me tangere, oko 1437.-1446., samostan sv. Marka, Firenca.
Rođenje Krista, 193 x 164, 5 cm, samostan sv. Marka, Firenca. | U suradnji s Filippo Lippijem, Poklonstvo kraljeva, 1445., ulje na dasci promjera 137,2 cm, Washington. | Navještenje, oko 1450., tempera na platnu, 38,5 × 37 cm, Muzej sv. Marka, Firenca. | Bijeg u Egipat iz 1450., tempera na platnu, 38,5 × 37 cm, Muzej sv. Marka, Firenca.

## [uredi] Vanjske poveznice

U Wikimedijinu spremniku nalazi se još materijala na temu:
Fra Angelico

- Fra Angelico - slikar rane renesanse.
- Fra Angelico u "Povijesti umjetnosti".
- Fondacija Beato Angelico.
- Fra Angelico iz Fiesolea.
- Fra Angelico izložba u Metropolitan muzeju (26. kolovoza 2005. – 29. siječnja 2006.).
- "Soul Eyes" Recenzija izložbe Fra Angelica u Metropolitanu (Arthur C. Danto), 19. siječnja 2006.

Dobavljeno iz "http://hr.wikipedia.org../../../f/r/a/Fra_Angelico_7f83.html"

Kategorije: Renesansni slikari | Talijanski slikari

##### Views

- Članak
- Razgovor
- Trenutna inačica

##### Traži

##### Drugi jezici

- Български
- Česky
- Deutsch
- English
- Esperanto
- Español
- Suomi
- Français
- Italiano
- 日本語
- Latina
- Limburgs
- Nederlands
- ‪Norsk (bokmål)‬
- Occitan
- Polski
- Português
- Runa Simi
- Română
- Русский
- Српски / Srpski
- Svenska
- Українська